Messire Thiebault du Plessis chevalier Joffroy du Plessis
et Guillaume du Plessis escuiers par eulx ou leurs procureurs ont
appellé oudit parlement de Beaune de certain prejudice appointements et
reffuz et d’autres griefz a eulx faiz par Jehan Beaudin lieutenant a
Semur pour monseigneur le chancellier de Bourgogne le tout a la requeste de
Girart de Mailley c'est assavoir tant en son nom comme procureur et
aiant le bail gouvernement et administration des corps et biens
de Hugues et Antoine ses enffans frere et sueur de feu messire
Jehan de Mailley jadis chevalier et aiant cause d’iceulx enffans
et ont impétré et relevé le VIIe jour d’octobre.
Jehan Fournier, de Marcilley lez Mont saint Jehan a appellé
oudit parlement de certain adiournement a lui faiz ung nommé Jacquotin
sergent de monseigneur le duc ou bailliage d’Auxois le tout a la requeste
de Jehan Morelot d’Alerey et a impetré et relevé le XIIIe jour
d'octobre
Jehan Chamevet, prebstre, et Virart Chameret son frere, demourant a Auxonne
ont appelé et relevé oudit parlement de Saint Laurent, par eulx
ou leur procureur de certain executoire contrainte et prise de biens et d’autres
griefz a eulx faiz par Odot Chapuis alais Basaie lui disant sergent du
maieur dudit Auxonne le tout a la requeste de Huguenin Forchot
de Nuys et ont impetré le XVIe jour d’octobre.
Thevenin Clergenet de Demingney a appelé oudit parlement de
Beaune de certaine condempnation ou sentence et d’autres griefz
a lui faiz par Estienne Thevenot et Guillaume Malagnin eulx disant
arbitres esleuz en ceste partie le tout a la requeste de Jehan
Corney dudit Demingney et a impetré le XVIIIe jour d’octobre.


